Frestað ! Folaldasýningu Adams frestað fram á sunnudag 12. jan kl. 13 Deila frétt : Myndin er af Skugga-Sveini frá Þjóðólfshaga sem sigraði í flokki hestfolalda á folaldasýningu Adams 2011 . Skugga-Sveinn er nú hátt dæmdur 1. verðlauna graðhestur . Frestað vegna veðurs til sunnudagsins 12. janúar , hefst stundvíslega kl. 13:00 Hestamannafélagið Adam í Kjós stefndi að halda sína árlegu folaldasýningu sína þann 11. janúar næstkomandi , en vegna veðurs hefur verið ákveðið að fresta henni til 12. jan og hefst hún stundvíslega kl. 13 . Á félagssvæði hestamannafélagsins eru folöld ekki rökuð á þessum árstíma og er því skorað á félagsmenn að mæta ekki með rökuð folöld á sýninguna . Aðeins órökuð folöld eru gjaldgeng til verðlauna á sýningunni . Við dómstörfin munu dómurum vera ókunnugt um foreldra og eigendur eða ræktendur þeirra folalda sem sýnd verða en allt verður upplýst þegar úrslit liggja fyrir . Félagsmönnum í hestamannafélaginu Adam stendur jafnframt til boða að láta byggingardæma ungfola og / eða unghryssur á sýningunni . Byggingardómur , sem gerður verður af kunnum kynbótadómara , verður til upplýsingar fyrir eiganda en ekki til opinberrar skráningar . Skráningagjald fyrir hvert folald er kr. 2.000 , - og þarf að greiða skráningagjaldið með peningum til gjaldkera Adams við upphaf sýningarinnar . Gjald fyrir byggingadóm er kr. 1.500 og þar það að greiðast með sama hætti og skráningargjald fyrir folöld . Tilkynning um þátttöku þarf að berast fyrir kl. 24 : 00 að kvöldi fimmtudagsins 9. janúar 2020 en í tilkynningunni þarf að upplýsa nafn folalds , lit , nafn móður og nafn föður . Tilkynningu um þátttöku skal senda með tölvupósti í middalur@emax.is og / eða í flekkudalur@gmail.com . Boðið verður uppá léttar veitingar á staðnum . Myndin er af Skugga-Sveini frá Þjóðólfshaga sem sigraði í flokki hestfolalda á folaldasýningu Adams 2011 . Skugga-Sveinn er nú hátt dæmdur 1. verðlauna graðhestur .